***Životopis***

*Ivka Zoričić-Letoja, rođena Zoričić, u Zagrebu 1949. godine, gdje završavam osnovnu školu, 5. Gimnaziju i Medicinski fakultet. Za vrijeme studija radim kao demonstrator na katedri fiziologije, te u Klubu narodnog zdravlja „Andrija Štampar“.*

*Poslijediplomske studije diplomiram iz medicinske citologije i iz pulmologije, MEF Zagreb, a specijalistički ispit iz pneumoftiziologije polažem u Klinici za plućne bolesti Jordanovac, danas KBC - Zagreb, 1980. g*

*Magistarski rad „Korelacija strukturnih promjena pluća s ventilacijskom funkcijom u školske djece i mladeži“ obranjen 1994.godine a doktorska disertacija „Osobitosti bronhalne sluznice i ventilacije kod plućne tuberkuloze u školske djece i mladeži“ 2003.g. na Sveučilištu u Zagrebu, Medicinski fakultet. Nakon doktorata priznat mi je status subspecijalistice pulmologije.*

*Radni vijek provela sam u Bolnici Klenovnik, Domu zdravlja Samobor i najveći dio u Dječjoj bolnici Srebrnjak, Zagreb, kao voditeljica bronhološkog kabineta, zatim TBC odjela djece i mladeži, do umirovljenja. Organizirala sam dva tečaja za liječnike primarne zdravstvene zaštite. Članica sam Hrvatskog liječničkog zbora od 1974.g. i Europskog Respiracijskog društva.*

*U proteklim godinama bila sam na edukaciji iz dječje fleksibilne bronhoskopije (Ljubljana, Budimpešta), školi menadžmenta AIHA/DHMC i studijskom putovanju o astmi i tuberkulozi u Sveučilištu Tyler-Texas, SAD. Tečaj kontrole i liječenja tbc Svjetske zdravstvene organizacije pohađala sam u Varšavi.*

*Nastupala sam desetak puta stručnim predavanjima na kongresima i simpozijima Hrvatskog pulmološkog i pedijatrijskog društva.*

*Imam objavljeno 35 radova, od čega 10 znanstvenih.*